rlitschk/wikidir huggingface dataset:
Franz Carl Spitzweg (aa: Karl Spitzweg; * 5. Feba 1808 z Minga; † 23. September 1885 z Minga) woa a boarischa Moia. Im Kuituabetriab voum 19. Joahundat isa a Außnseita gwen. Da Carl Spitzweg is am 5. Feba 1808 in Minga afd Wejd kumma. Se Muada – Franziska Spitzweg (geb. Schmutzer) – hod ois Dochda vo am gejdign Frichdegroußhandla zan Groußbiagadum vo Minga kead. Da Voda voum Carl, Simon Spitzweg schdamd vo Untapfaffahofa o und is do za Raichdum kumma. Ea is a gebuideda Matarialhandla gwen, dea se z Minga aa bolitisch betädigt hod und za Achdung und Osehn kumma is. Da Carl hod no zwoa Briada kobt, ere kinfdign Berufe hod da Voda festglegd. Da Aidasde, da Simon sois Gschäfd iwanemma, da Carl Aboteka und da jingsde, da Eduard soit Oazt wean. Ois da Carl ejf Joa gwen is, is sei Muada gschdoam und sei Voda hod no im sejm Joa d Schwesda vo seina voschdoamna Frau, Maria Kreszenz keirat. Obwoi se sei kinsdlarische Ohda scho fria okündigd hod, (sei easchds Buidl is voum Joa 1823), hod da Carl znexd amoi sei Leazeid ba da Keneglich-Boarischn Hofabotek z Minga ogfangt. Am 1. Dezemba 1828, da Carl is im lezdn
Da viat` Mau, dt. der vierte Mann, is a Gschicht vom owaöstareichischn Mundoatdichta Josef Krempl (11.Februa 1862 bis 4 Aprü 1914). Es is Ane vo Mera ausm Biachl Studien aus dem oberösterreichischen Volksleben; Dritte Folge. Des Biachl is eascht noch seim Tod, 1922 beim Valog Pirngruber in Linz aussakema. Do de Gschicht beim Lesn a Wengl ghockt hod, san zweng da bessan Lesboakeit, maunche gschriebma Wuat gendat wuan. Do jo da Mundoatdichta Josef Krempl scho 1914 vaschtuam is und des Biachl eascht 1922 aussakema is, kunz leicht gwest sei, das se a Lektor, zweng an bessan Vakafseafoig a Wengl an de Buachschtobn vagriffa hod. Da Dichta hed se jo neamma afregn kena. Zweng Dem, schtengan de Origineusoatn ausm Biachl vo 1922 af da Seitn vo da Gschicht. So kauns a Jeda söwa nochelesn. De Wiatin z`Lautaboch hod scho drei Mauna g`hobt. Se is weid und broad bekaunnt, daß se Hoar af de Zähnd hod. Und ihre vaschtuabma Ehegschponsn kunntn a Liadl singa davo, wauns nu a Schtimm hedn. Olle Drei hods a so sekiad, daß se völli hoaßhungri ins Gros bißn hom. Und se warn doh Oana wia da Aundare bärnschtoake Kuntn gwön, de so a Weibsbüd—moand ma—leicht bändign hättn
Jefferson Airplane Jefferson Airplane, schbada Jefferson Starship, dano Starship, seid 1992 untan Nama Jefferson Starship – The Next Generation, is a amerikanische Rockband, aa ois The Airplane bekannt. De Band is 1965 z San Francisco grind woan. Se guitn ois oana vo de Haubdvadreda fom psychedelischn Rock. Za Schdammbsezung vo da Band hom de Grace Slick (Gsang, Piano), da Marty Balin (Gitarre, Gsang), Paul Kantner (Gsang, Gitarre), Jorma Kaukonen (Gitarre, Gsang), Jack Casady (Bass) und Spencer Dryden (Schlogzeig) kead. 1966 is des easchde Oibum Jefferson Airplane Takes Off (no mim Drummer Skip Spence und da Sängarin Signe Toly Anderson) aussa kumma. Im Oktoba 1966 hod d Toly Anderson de Band valossn, ia Nofoigarin is d Grace Slick gwen. S zwoate Oibum, Surrealistic Pillow vo 1967, mid de Liadl White Rabbit und Somebody to Love, wos iwa de Joa de bekanndasdn Schdigl vo Jefferson Airplane gwen san. De Oim After Bathing at Baxter’s (1967), Crown of Creation (1968), Bless Its Pointed Little Head (Live, 1969) und Volunteers (1969) san gfoigt. Volunteers guit ois oans da wichdegsdn Rock- Oim da schbadn 1960a Joa, weis de düpische Schdimmung vo dera Zeid zan ausduck bringd: De Hippie- Bewägung mid era Seensuchd nom oafachn Lem,
Istanbul is de greaßte Stod vo da Tiakei und oane vo de ejtastn Städt, de wos heid no gibt. Friaa wors untam Nama "Byzanz" und "Konstantinopel" bekannt. Istanbul liegt auf beide Seitn vom Bosporus, des is a Meerenge, de as Middlmeea midm Schwoarzn Meer vabindt und Eiropa vo Asien trennt. De Stod liegt oiso auf zwoa Kontinent. De zwoa Teile auf de vaschiedan Kontinent wern neba Fährschiff vo zwoa Hängebruckn vabundn. Auf dem Panorama-Photo unt sigt ma rechts de Bosporus-Bruckn (Boğaz Köprüsü), dahinta ligt de neiere Fatih-Sultan-Mehmet-Bruckn (Fatih Sultan Mehmet Köprüsü). Satellitnbuidl vo Istanbul Hubschrauwafoto vo Halic De Hagia Sophia is 537 ois a orthodoxe Kirch baut worn. As werd zua de siebn Wöidwunda vom Middloita zejd. Fia guad 1000 Joar wars de mid Obstand greaßte Kirch auf da Wöid. As Hauptschiff hod eppaa de Flächn vo om Fuaßboi-Fejd, de Kuppl driwa is 56 Meta houch. Mit da Eaobarung vo Istanbul 1453 duach de Osmanen is zua na Moschee umbaud worn. Auf Oregung vom Kemal Atatürk, am Stootsgrinda vo da moderna Tiakei, wor de Hagia Sophia vo 1934 bis 2020 a Museum, des wos neama religiäs gnutzt wurn is. Owa da derzeitige tiakische Stootspresident Recep Tayyip Erdogan hod de Hagia
Da Ariel Scharon (hebräisch ‏אריאל שרון‎, אריק Arik gnennd; * 26. feba 1928 ois Ariel Scheinermann in Kfar Malal, Britisches Mandatsgebiet Palestina; † 11. jenna 2014 in Tel HaSchomer, Ramat Gan) woa a israelischa bolidika und generäu. Fo 2001 bis 2006 woara ministapresident. Fom 4. jenna 2006 bis zu seinem dod is a noch an schlogaufoi im koma gleng. Im Segsdogegriag und im Jom-Kippur-Griag hod da Scharon griagsentscheidende roin gschbuid. Im Jom-Kippur-Griag hod a - entgeng de beföh - mid seina baunzadivision de egyptische aungriffslinie auf da Sinaihoibinsl duachbrochn und de 3. egyptische armee einkessld. Daun is a iwan Suez gsezd und is bei griagsend mid seina division scho 100 km fua Kairo gschdaundn. Da Scharon woa badeifuasitzenda fom Likud und grinda fon da Likudobschboidung Kadima. Fua seina zeid ois regiarungsschef hod a faschiedane minisdabosdn ghobd. Ea woa laundwiadschofdsminisda, zwamoi vadeidigungsminisda und aussnminisda. Commons: Ariel Scharon – Oibum mit Buidl, Videos und Audiodateien Literatur von und über Ariel Scharon im Katalog der Deutschen Nationalbibliothek Ariel Sharon - Life Story. A Biography Ariel Sharon in da Internet Movie Database Ehemaliger israelischer Premierminister Ariel Sharon ist gestorben (Memento des Originals [1] vom 11. Jénner 2014 im Internet Archive) Info: Der Archivlink wurde
Grateful Dead Grateful Dead isa 1965 grinde US-amerikanische Rock-Band vo San Francisco um den Frontmo Jerry García, de a wichdege Roi in da US-amerikanischn Museszene und GengKuitua eignumma hod. Grateful Dead is oane da easchdn Bands gwen, de an Psychedelic Rock gschbuid hom und a Jamband mit umara 3000 Live-Afdrid. Se san oane da easchdn Gruppm gwen, de de Zuaschaua s Midschnein vo Konzeate alaubt hom. Da Schwapunkt era Muse is da Country und Foikrock gwen, dens mid andare Richdunga kombiniad hom. A nom Doud voum Bandleader Jerry Garcia is de Gruppm no aktiv und touat untam Nama The Dead unreglmasse duach d USA. Da Uaschprung vo Grateful Dead ligt in da Band Zodiac, de da Jerry García 1963 zam mim Gitarristn Bob Weir, dem Perkussionskinstla und Keyboarder Ron „Pigpen“ McKernan und dem Schlogzeiga Bill Kreutzmann grind hod. Zodiac is 1964 in da Band Mother McCree’s Uptown Jug Champions afganga, owa des hod aned lang koitn, scho im Aprui 1965 is in Warlock umgnennd woan und im Im Juni 1965 is da Bassist Phil Lesh fian Dana Morgan Jr. kumma.. Nodem da Phil Lesh fesdgstejd hod, das scho a Band mid Nama Warlock gem hod, is de Gruppm im Dezemba
De Flez (sog: Fleez; aa da Flez und des Flez megli) oda Fletz (sog: Flez), bdt. Flöz oda Flötz, is im engan Sinn da Hausgang (Flur), urspringle vua oim in am Bauanhaus . Im weidanSinn is damid a ebana Fuasbodn gmoant, moast aus Stampfloam, ofd gmischd mid feim Riesl (Schoda), wiar a im Stodl, im Stoi und aa im Hausgang vawendt worn is. Flez kimt vo oidb./ahd. flezzi, flazzi, des wo ebana Bodn, Stodl oda Loga bedeidt. Ludwig Zehetner: Bairisches Deutsch, Heinrich Hugendubel Verlag/edition vulpes, Kreuzlingen/Minga/Rengschburg, 2005, ISBN 3-9807028-7-1 Wörterbuch zur oberösterreichischen Volksmundart, gesammelt v. Otto Jungmair; f. die Drucklegung bearb. v. Albrecht Etz; hrsg. vom Stelzhamerbund d. Freunde Oberösterr. Mundartdichtung. 1978, Stelzhamerbund, Linz. Franz Hannabauer: Erstes burgenländisches Mundartwörterbuch. Herausgeber und Verleger: Kulturverein Oggau und Burgenländisch-Hianzische Gesellschaft. Commons: Korridor – Sammlung vo Buidl, Videos und Audiodateien
Crosby, Stills and Nash Crosby, Stills and Nash (okiazt aa CSN oda CSNY – fia Crosby, Stills, Nash and Young) isa Rockgruppm de moast an Foikrock schbuin, de Midgliada san David Crosby, Stephen Stills, Graham Nash und manchmoi a da Neil Young. De Band guit ois oane da eiflußreichstn Gruppm da Rockgschicht. Measchdimmige Gsangsharmonian und bolitische Texte san era Marknzeichn. Crosby, Stills, Nash & Young is a Supergroup, des hoast das de Bandmidgliada scho in andare Bands eafoigreich gwen san. Da David Crosby ba The Byrds, Graham Nash ba The Hollies und da Stephen Stills ba Buffalo Springfield wia a da Neil Young. 1968 hom CSN im Heisl vo da „Mama“ Cass Elliot schbondan midanand gsunga und no homs bschlossn a Band afzmocha. Glei s easchde Oibum Crosby, Stills & Nash, vo 1969 isa groußa Eafoig gwen. Es hod an sexdn Blodz vo de US-LP-Charts gmochd und mid Liadln wia Wooden Ships homs s Lemsgfui vo vui Amerikana in da Zeid voum Vietnamkriag droffa. 1970 sans fia des Oibum no mim Grammy ois besde neie Kinstla auszeichnad woan. Wei da Stephen Stills im Studio fast olle Inschdrumente säim gschbuid hod, hod CSN no Huif fia oi Live- Afdrid brauchd. Ois
Im Mannschoftssport is as Zamspui un a guade Taktik wichdig. D'Monschoftn san meistns in Ligen drinad, un do wern nachand Mostaschoftn ausdrogn. Nachand gibts a no Sportarten, de eha so a Einzelsportarten san, aber da is oft a a so, dass a Mannschaft im Team afdren wird odas hoid a Doppelspiel als Variantn gibt, in dene zwoa Spiela gega zwoa andare im Team afdren. Bekannte Beispui dafua san Tennis, Badminton und Tischfuaßboi; Beispui für Mannschaften ohne Doppel san Schach und Skat.
Roudarf (amtli: Rohrdorf) is a Gmoa im Sidn vo Obabayern im Landkroas Rousnam. Fast de ganz Flächn vo da Gmoa ligt af da rechtn Innseitn zwischa Neibeian und Schloßberg. Im Achendoi zwischa Fraasdoaf und da Mindung bei Rousnam ling de grejssan Deaffa Achenmühl, Rohrdoaf und Thansau. De Deaffa Lauterboch und Hehamoos ling a bissl noadestle Richtung Riedering hi. Duach de Gmoa lafft de Autobahn A8 mid zwoa Anschlussstelln in Achenmühl und Rohrdorf und mit der Raststättn Samerberg. Der Samerberg grenzt de Gmoa noch Siden hi ob, aaf da andan Innseitn ling Raubling und Rousnam. Rohrdorf hat 38 amtlich ogebne Gmoadala: Vo de geistlichen Bauwerka san de barockn Pfoarkiachan vo Höhamoos, Lauterboch und Rohrdoaf und de Kapelln z’Geiging ’s Oschaugn weat. In der Rohrdoafer Kirch findt ma a bedeitnde Figua vom Kirchapatron Sankt Jakobus dem ejtan vom Moaster vo Rabenden. Fast z’grouß fia de Oatschaft schaut da Rohrdorfa Pfoarhof mit seim Krippewaimdach aus. In Rohrdoaf gibt’s no as Achentaler Hoamathaus, a kloans Bauernhausmuseum. Dazua ghörn a Hef, a Stodl mit Troadkasten und a Sech. Sebastian Dachauer: Chronik von Brannenburg und den nächsten Orten der Umgebung. 9. Abschnitt: Beiträge zur Chronik des Pfarrbezirkes Rordorf. Oberbayerisches Archiv für vaterländische Geschichte, Band 4. München
Georg Hackl (* 9. Septemba 1966 z Berchtsgoan), gnennt Hackl Schorsch, is a ehemoliga boarischa Rennrodla. Zua seine grejßtn spoatlichan Eafoijg zejjn drei olympische Goijd- sowia zwoa Sijbamedaijn im Oasitza, de ea bei sechs Teilnoma in Foijg vo 1988 bis 2006 darunga hot. Hackl is iaba de Schuij zim Rodlspoat kemma unn woa aa deitscha Schülamoasta. Ea hot de CJD Christophorusschulen Berchtesgaden bsuacht. Sei groaße Karriea hot 1987 mim Gwinn vo da Deitschn Moastaschoft bgunna, de ea im Laaf dea Zeit 16 moij daringa soijt. Scho im Joa drauf hoda aa no de Eiropamoastaschoftn fia si entscheidn kinna unn in seina bis dohi eafoijgreichstn Saison aa no de Suijbamedaije bei den Olympischn Winterspuij in Calgary hinta Jens Müller (DDR) gwunna. 1989 is a zuam easchtn Moij Weijtmoasta woan unn hot se den Weijtcup-Gsomtsiag ghoijt. Des hot ea im Foijgejoa sogoa no steigan kinna, oijs ea neban WM unn Weijtcup a no de Europamoastaschoftn gwunna hot. Bei de Olympische Wintaspuij 1992 in Albertville hot ea easchtmoijs de Goijdmedaije gwunna. Im naxtn Joa is ea Vize-Weijtmoasta woan unn hot oijs Mitgliad vom deitschn Teams WM- Moschoftsgoijd gwunna, wos ea, nochdem ea 1994 in Lillehammer abermoijs Goijd im Oanzl ghoijt hot, 1995 wiadahoijn
Da Brenner Hans (* 25. Novemba 1938 z Innschbruck; † 4. Septemba 1998 z Minga) is a estareichischa Schauschbuia gwen. Da Brenner Hanse hod an da Schauschbuischui z Soizbuag gleand. Dano isa an da Landesbühn Bregenz gwen, schbada in Heidlbeag, Göttingen, Berlin und Zirich. Zam mid da Drexel Ruth hoda a eigane Schauschbuidruppm grind. Dazua isa no a Midiniziadoa da Tirola Voiksschauschbuie z Telfs gwen.1970 hoda d Haubdroi in da Vafuimung vo da Lemsgschichd voum Kneißl Hias griagt. Mid da Roin voum Erich E. im Fuim Das Messer im Rücken hoda 1975 an Duachbruch gschaffd. In da Foigezeid hod man in zoireichn TV-Serien gseng, wia Münchner Gschichten, Meister Eder und sein Pumuckl und Die Hausmeisterin und in da Schdart-Doppefoing vo da Krimiserie Der Alte. Efda hoda mid seim Freind Fischer Helmut und mid seina Lemsgfeadin Drexel Ruth zamgschbuid. Aran Bföadna voum Boarischn Rundfunk hoda a Zeidl gschbuid. 1983 isa no am Voikstheada z Minga gwen. Oisa im Doku-Drama Todesspiel vo 1997 an Oawadgewabräsedendn Schleyer Hans-Martin gschbuid hod, hod eam des a hous Osehn voschaffd. Owa im Joa draaf isa im Oidda vo 59 Joa an Krebs gschdoam. Da Brenner Hans is am Friadhof St. Nikolaus in seina Gebuadsstod Innschbruck eigrom
Ulrich Karger (* 3. Feba 1957 in Berchtsgoan, Bayern) is Schriftstella unn Religionslehra. Ulrich Karger woa eascht Eazieja in Kinda- unn Jungdfreizeideihrichtunga, donn hod ea se zuam Religionslehra weitabuidt unn untaricht seit 1984 on a Sprochheilschui. Seine Vaeffntlichunga richtn se on Kinda unn Eawochsene. Oans vo sei eafoigreichstn Weake is de voistendige Nocheazejung vom Homer sei Odyssee ois Jungdbuach, des im gsomtn deitschn Sprochraum aa vo da Kritik vui lobendn Zuaspruch kriagt hod. Obwoi ea seit 1976 in Berlin lebt, schreibt ea aba aa no monche Stickal af boarisch wia z. B. oan lengan Dialog in seina Noveijn Kindskopf – Eine Heimsuchung oda glei a gonze Gemeinderotssitzung in seim „Gedonknspui“ Herr Wolf kam nie nach Berchtesgaden. Nem sei Buachvaeffentlichunga schreibt Ulrich Karger seit 1985 Rezensiona ois Freia Mitoabeita fia vaschiedane Zeidunga (unta ondam fia de Berliner Zeitung unn an Tagesspiegel) sowia Stodmagazin. 1999 hod ea de Biachanochles bzw. des frei zuagängliche Online-Rezensiona-Archiv Büchernachlese eihgricht. Hiarunta san iwa 1500 vo sei Buachbsprechunga unn Kuazhinweis zua Belletristik, Sochbuach sowia Kinda- unn Jungdlitaradua obzruafa. 2010 hod ea de Edition Gegenwind begrindt, unta dea ea zsamma mid ondane bekonnte Schriftstella wia Gabriele Beyerlein, Thomas Fuchs, Manfred Schlüter und Christa Zeuch nem a boa Originoiausgom
Da Hans-Jochen Vogel (* 3. Feba 1926 z Göttingen; † 26. Juli 2020 z Minga) woa a deitscha Politika (SPD). Vo 1960 bis 1972 wor da Vogel Obabuagamoasta vo Minga, vo 1972 bis 1974 Bundesminista fia Raumoadnung, Bauwesn und Städtebau, nacha bis 1981 Bundesminista fia Justiz und anno 1981 Regiarenda Burgamoasta vo Berlin. Bei da Bundesdogswoi 1983 wor a Kanzlerkandidat vo da SPD, is owa ned gwejd worn. Vo 1987 bis 1991 wor a Bundesvuasitzenda vo da SPD und vo 1983 bis 1991 Vuasitzenda vo da SPD-Bundesdogsfraktion. Städte im Wandel. (1971) Die Amtskette. Meine zwölf Münchner Jahre; ein Erlebnisbericht Süddeutscher Verlag, München 1972, ISBN 3-7991-5685-2. Reale Reformen. Beiträge zu einer Gesellschaftspolitik der neuen Mitte. Piper, München 1973, ISBN 3-492-00360-5. Handbuch des Verfassungsrechts der Bundesrepublik Deutschland. (Mitherausgeber und Verfasser des Beitrages Die bundesstaatliche Ordnung des Grundgesetzes.), 2. Auflage (1994) Nachsichten. Meine Bonner und Berliner Jahre. Piper, München 1996, ISBN 3-492-03828-X. Frühe Warnungen vor dem Nationalsozialismus, Ein historisches Lesebuch, Hans-Jochen Vogel/Klaus Schönhoven (Hg.), Bonn: Dietz Verlag 1998, ISBN 3-8012-0262-3. Demokratie lebt auch vom Widerspruch. Pendo, Zürich, München 2001, ISBN 3-85842-393-9. Politik und Anstand – Warum wir ohne Werte nicht leben können. Herder, Freiburg 2005, ISBN 3-451-28608-4. mit Bernhard Vogel: Deutschland aus der
De Büchernachlese is des frei zuagängliche Online-Rezensionen-Archiv vo dem Schriftstella unn Autor Ulrich Karger, wo ma iaba 1.400 vo seine Rezensionan unn Kuazhinweis zua Belletristik unn Sochbuach sowia ned zletzt zua Kinda- unn Jungdliteratua obruafa ko. Bgunna hot des 1999 mit Linklistn auf seina Homepage, de auf ondane Web-Literatua-Poatale unn Online-Literatua-Redaktionan vawiesn homn, de wo seine Rezensionan ins Netz einigsteijt homn. De Domain www.buechernachlese.de.vu hot da Autor, dea a seiba Biacha schreibt, donn im Oktober 2000 eigricht (seit 2016: www.buechernachlese.de), oba eascht seit 2001 hot ea donn aa olle seine Buachbsprechunga in sei eigane Homepage eibaut. Nemn da Gsomtlistn san in da Biachanochles hiazt a no vui Unta- unn Extralistn obzruafa, in dene zum Beispui von eam meafoch bsprochane Autorn oda Bsprechunga zu Theman wia Kindabiacha zu Weihnochtn zsammagfosst san. Im Gengsotz zua de bei de Online-Redaktionan einigsteijten Rezensionan vo Ulrich Karger san de in da Biachanochles ungkiazt unn unredigiat nochzlesn. De meistn vo de Buachbsprechunga san zeascht in vaschiedane Zeidunga unn Stodmagazin odruckt woan, fia de da Autor seit 1985 oijs Freia Mitoabeita schreibt bziehungsweis gschriem hot, darunta aa fia de Süddeitsche, de Berliner Zeitung unn fir an Berliner Tagesspiegel. De Artikl seijm, de oijs Kuazhiweis blos a boa
Rudolf Kriß (* 5. Meaz 1903 in Berchtsgoan, † 15. August 1973 in Berchtsgoan), Brauareibsitza in Berchtsgoan, woa Voijkskundla unn Naziopfa. Noch da Ausbuijdung zu am Diplomkaafmo in Minga hot ea doatn aa 1929 mit a Disseatation iabas „Gebärmuttervotiv“ promovieat. Ob 1933 worea oijs Privatdozent in Wian angaschieat. Doatn hot ea aa de Sommlung fia religiöse Voijkskund gleitet unn 1935 de Profässua ealongt. Oijs religiösa Voijkskundla unn Gegna vom Hitla hot ea nochm Onschluss 1938 Leavabot eahoijtn. Aufgrund oana reschimkritischn Eißarung is ea am 25. Septemba 1944 fia Houchvarat vom Voijksgrichtshof zum Dod vauateijt unn spada zura lemnslonga Hoft bgnodigt woan. Noch am Kriagsend wor ea ob Mai 1945 bis 1946 da zwoate vo de Amerikana bsteijde Nochkriagsbiagamoasta vo Berchtsgoan. Des Omt hot a vom 28. Mai 1945 bis zum 13. März 1946 ausgiabt. Donoch hot ea longe Joa fia de CSU am Kreistog vo Berchtsgoan onghäat. Ea woa Eanvoasitzanda vo de Vaeinigtn Weihnachtsschitzn vom Berchtsgoana Lond, mit dene wor ea net nua aufgrund seina Voijkskundlarei sundan aa wegan dea gmoansama reschimkritschn Hoijtung im Drittn Reich eng vabundn. Sei wissenschoftliche Dädigkeit hot ea fia kuaze Zeit in Soijzbuag unn donn in Minga foatgsetzt. Ea hot aa Foaschungsreisn noch Nordafrika untanumma
Rudi Lochner (*29. März 1953 in Berchtsgoan) is Spoatlehra unn wor a eafoijgreicha deitscha Bobfoara. Zamm mit Markus Zimmermann is ea im Zwoarabob Weijtmoasta sowia Olympiazwoata woan. Begunna hot Rudi Lochner 1982 oijs Bremsa im Vierabob vo Peter Hell (deitscha Vizemoasta). 1985 hot ea de Position gwechseijt unn is oijs Steiamo zamma mit seim Bremsa Markus Zimmermann Viata bei de deitschn Moastaschoften, 1989 Vizemoasta, 1990 schließli zum easchtn Moij deitscha Moasta - sowoij im Zwoarabob oijs aa im Viarabob woan. 1991 in Altenberg hot Lochner zamm mit Markus Zimmermann an Weijtmoastatitl im Zwoarabob earunga. Bei de Olympischn Wintaspuij 1992 in Albertville homs nua knopp Goijd vapasst unn im Zwoarabob de Suijbamedaijn gwunna. Bei dea wegan da Umsteijung ausnohmsweis scho zwoa Joa drauf foijgandn Olympiade in Lillehammer (Norwegen) hot des Team no mehra Pech ghot, hot nua knopp de Bronsmedaij vapasst unn stottdessn an undonkboan viatn Plotz blegt.
Pong is 1972 vo Atari vaeffentlicht woan und is des easchte Computerspiel g'wen, des wo weytweit populär woan is. Es wead aa oft da "Uavatta vo de Videospiele" g'nannt, obwois de scho davoa gem hat; awa de Voalaifa san eigntle nua an de Unis gschbuit woan, so dass de kaum wea andas kennt hat. As Schbuibrinzip is ned wirkle schwaar und schaugt aus wiar aa beim Tischtennis: Da Boi wead ois kloana Punkt doagsteyt, dea wo wia narrisch vo links nach rechts und wieda z'ruck saust. Jeda vo de zwoa Zocka steiat an se an da Seitn befindanen Schläga, den wo ea nach om oda untn vaschiam ko, wias eahm basst und ea den Boi zu seim Mitschbila z'ruckschlang ko. Losst oana den Boi an seina Seitn duach, kriagt da anda oan Punkt. Gsteiert wean de Schläga üwa an Drehknopf (g'nannt Paddle). In da easchtn Veasion konnt ma nua geng an zwoatn menschlichn Schbila otretn. Eascht schbaada is dann de Veasion mit am vo da Maschin gsteiatn Schbila aussekemma, dea a Veasion fia via Schbila foigte. Des Schbui konnt ma zeascht an am schbezieyn Münzautomatn schbuin, dea bis 1983 üwa 8000 moi vakauft woan is. 1975 präsentiate Atari aa a
Norwegn (norwegisch: Norge, Noreg; oidnordisch: Norðvegr, Norvegr, Noregr, „Nordweg“) is a Land in Skandinavien, im Noadn vo Eiropa. Es liegt noad-westli vo Schwedn, neadli vo Dänemark, und hat aa Grenzn mit Finnland und Russland. Norwegn hod oiwai no an Kini. Norwegn is a recht langs Land, des weit in Nordn auffe geht. Es geht sogar iban Polarkroas. Es gibt vui Beag und an da Küstn weitverzweigte Fjorde. Sechsazwanzge vo de Beaggipfe lieng iwa 2300 m. Da hexte Beag vom Festland is da Galdhöpiggen mit 2469 m. Große Tei san bewoidet. Es wird ober aa Ackerbau betriem. Und Moore gibts aa vej. De gresstn Städt san: Oslo (Hauptstod): 536 dausend Biaga Bergen: 235 dausend Biaga Trondheim: 152 dausend Biaga Stavanger: 114 dausend Biaga Wej as Land so lang is, is as Klima aa recht verschiedn. Ober im allgemein ko ma sogn, dass recht frisch im Summa is und kolt im Winta. Aa follt vej Schnää im Winta und gnua Reng im Summa. As Norwegische is a germanische Sproch, de am Deitschn ned ganz unähnlich is. Offizielle Sprochan san Bokmol und Nynorsk. Bokmålis ausm Dänischn und Mittlnorwegisch entwickelt und aa gonz gleich de Dialekt, de in West-Oslo gschprocha wird. Nynorsk wurde vom
Barbara „Babsi“ Niedernhuber (* 6. Juni 1974 in Berchtsgoan) is a ehemoijige deitsche Rennrodlarin. De „ewige“ Zwoate (oda Dritte) gnennte Spoatlarin vom WSV Königssee hot bei de olympischn Spuij 1998 unn 2002 unn bei de Weijtmoastaschoftn 1999, 2000, 2004 unn 2005 ollawei a Suijbamedaijn ghoijt, dazua hots no bei de Weijtmoastaschoften 2001 unn 2003 sowia bei de Europamoastaschoftn 2000 unn 2002 Bronse gwunna. In da Saison 2004/2005 iss Gsomtsiagarin im Rodlweijtcup woan. Bei 66 Starts im Rodlweijtcup hot de Niedeanhubarin fünf Siag feian kenn, davo drei Siag alloan in da Saison 2004/05. Neban Sylke Otto unn Silke Kraushaar hot sie zua de „groaßn Drei“ ghöat, de fost im Alloagang dafia gsoagt hom, dass de deuitschn Rennrodlarinnen seit 1996 intanational ungschloagn blimn san. Oan Grund fia eanane groaßn Eafoijg woa de innaboarisch technische Untastitzung duach de deuitsche Rennrodllegend vo de Moannsbuida Georg Hackl, dea oijs groaßa Tiftla unn Technika unta de Roadla goijtn hot. Noch fost oam Joazehnt in da Weijtspitzn hot Barbara Niedernhuber im Septemba 2006 iabaroschnd ia Karriäa beendt. Wegan oana Oparation aufgrund vo oana Valetzung am rechtn Fuaß (Knöchlobsplittarung am Sprungglenk) waa de zua dem Zeitpunkt 32-jaarige zum Saisonauftakt nimma fit woan, unn hät somit aa koan Stoatplotz